MATLAB

MATLAB « ma trix lab oratory » d tutlayt n usihel s iskripten i d-yettwarnan sɣur takebbanit MathWorks , lqem amezwaru yeffeɣ-d deg useggas n 1984 . MATLAB yettwasexdam i leḥsabat umḍinen (calculs numériques), deg useggas 2019 , tutlayt-agi n usihel ɣur-s azal n 4 imelyunen n yemseqdac [ 1 ] ama deg uxeddim neɣ deg unadi usnan.

Amezruy

Tutlayt MATLAB yexdem-itt Cleve Moler deg taggara n yiseggasen n 1970 seg snat n temkarḍiyin yettwarun s Fortran : LINPACK akked EISPACK4.

Syin d aselmad n tusnakt deg tesdawit n New Mexico, yebɣa ad yeǧǧ inelmaden-nnes ad sqedcen snat-a n temkarḍiyin war ma ssnen Fortran. Cleve Moler yesseqdec-itt sakkin i tesnawiyin ay d-yettunefken deg tesdawit n Stanford anda ay tt-id-snebgin yinelmaden n tusnakt ay iɛeddan ɣef Fortran s tɣawla.

Inelmaden n teknoloji, ladɣa asenfar n tmeẓriwin, ttḥulfun s waṭas ugar. Yiwen n ujenyuṛ, Jack Little, yefhem s tɣawla tizemmar-is, yeffeɣ-d akked yiwen n umdakkel-is, Steve Bangert, akken ad t-id-sbedden s tutlayt C Deg useggas n 1984, Jack Little, Cleve Moler akked Steve Bangert snulfan-d takebbanit The MathWorks akken ad snuzun talɣa tis 1.0 n MATLAB5,6.

MATLAB yennerna sdeffir-s s usdukkel, amedya, n temkarḍit n LAPACK deg useggas n 20007, s usdukkel n yiman-is s waṭas n tfelwiyin n wallalen (Toolbox) d usdukkel n tezmmar i d-ttakent tutlayin nniḍen n usniles am C++ neɣ Java.

Tasnakta

Aselkim MATLAB yettwabna ɣef tutlayt MATLAB. Tagzemt n tfelwit n yifuyla, yellan d yiwen n uferdis n uḍris n MATLAB, tettaǧǧa-k ad tgeḍ ifuyla isehlen. Iḍrisen n yiḍrisen zemren ad ttwaḥerzen deg ufaylu n uḍris, s umata s umesniles n MATLAB, s talɣa n “uḍris” neɣ ad ttwaḥerzen deg tmeẓla8.